อะควาไลน์อ่าวโตเกียว

อะควาไลน์อ่าวโตเกียว (; Tokyo Bay Aqua-Line) หรือ ทางด่วนข้ามอ่าวโตเกียว (Trans-Tokyo Bay Expressway) เป็นทางด่วนที่ประกอบด้วยสะพานและอุโมงค์เป็นหลักที่ทอดข้ามอ่าวโตเกียวในประเทศญี่ปุ่น โดยเชื่อมระหว่างนครคาวาซากิในจังหวัดคานางาวะ กับนครคิซาราซุในจังหวัดชิบะ และเป็นส่วนหนึ่งของทางหลวงแผ่นดินหมายเลข 409 มีระยะทางรวม 23.7 กิโลเมตร ประกอบด้วยสะพานยาว 4.4 กิโลเมตร และอุโมงค์ใต้อ่าวยาว 9.6 กิโลเมตร ซึ่งถือเป็นอุโมงค์ใต้น้ำที่ยาวเป็นอันดับ 4 ของโลก

**ภาพรวม**
ทางด่วนสายนี้มีเกาะเทียมที่มีชื่อว่า "อูมิโฮตารุ" () ซึ่งเป็นจุดเชื่อมต่อระหว่างส่วนสะพานและส่วนอุโมงค์ และเป็นจุดพักรถที่มีร้านค้า ร้านอาหาร และสิ่งอำนวยความสะดวกเพื่อความบันเทิง นอกจากนี้ ยังมีหอคอยอันโดดเด่นที่ตั้งตระหง่านอยู่เหนือกลางอุโมงค์ที่มีชื่อว่า "คาเซะโนะโท" (風の塔, "หอคอยแห่งสายลม") ทำหน้าที่ส่งลมเข้าสู่อุโมงค์ โดยระบบระบายอากาศของอุโมงค์นี้ขับเคลื่อนด้วยลมที่พัดอยู่ตลอดเวลาในบริเวณอ่าว
อะควาไลน์อ่าวโตเกียวช่วยลดเวลาการเดินทางระหว่างจังหวัดชิบะและจังหวัดคานางาวะ ซึ่งเป็นพื้นที่อุตสาหกรรมสำคัญที่สำคัญสองแห่ง จาก 90 นาทีเหลือเพียง 15 นาที และยังช่วยลดเวลาเดินทางจากโตเกียวและจังหวัดคานางาวะไปยังสถานที่พักผ่อนริมทะเลทางตอนใต้ของคาบสมุทรโบโซ โดยก่อนเปิดให้บริการ การเดินทางในเส้นทางนี้นั้นต้องเดินทาง 100 กิโลเมตร อ้อมอ่าวโตเกียวและผ่านใจกลางโตเกียว
จุดประสงค์ของอะควาไลน์คือการเปลี่ยนเส้นทางการจราจรให้ห่างจากใจกลางโตเกียว แต่ด้วยค่าผ่านทางที่สูงจึงทำให้ปริมาณการจราจรในใจกลางกรุงโตเกียวลดลงเพียงเล็กน้อยเท่านั้น
ปัจจุบันมีบริการรถโดยสารประจำทางหลายสายที่ใช้เส้นทางอะควาไลน์อ่าวโตเกียว ได้แก่ สายจากสถานีรถไฟโตเกียว สถานีรถไฟโยโกฮามะ สถานีรถไฟคาวาซากิ สถานีรถไฟชินางาวะ สถานีรถไฟชิบูยะ สถานีรถไฟชินจูกุ และท่าอากาศยานฮาเนดะ ไปยังคิซาราซุ คิมิตสึ สถานีรถไฟนางาอูระ อิจิฮาระ โมบาระ โทงาเนะ คาโมงาวะ คัตสึอูระ และทาเตยามะ

**ประวัติศาสตร์**
ถนนสายนี้เป็นหนึ่งในโครงการใหญ่สุดท้ายของญี่ปุ่นในคริสต์ศตวรรษที่ 20 โดยสร้างขึ้นด้วยเงินทุน 1.44 ล้านล้านเยน (11,200 ล้านดอลลาร์สหรัฐ) และเปิดใช้งานเมื่อวันที่ 18 ธันวาคม ค.ศ. 1997 โดยเจ้าชายนารูฮิโตะ มกุฎราชกุมารแห่งญี่ปุ่นในขณะนั้น และเจ้าหญิงมาซาโกะ มกุฎราชกุมารีแห่งญี่ปุ่นในขณะนั้น หลังจากใช้เวลาวางแผน 23 ปีและก่อสร้างนาน 9 ปี ถนนสายนี้ได้รับการออกแบบขึ้นในช่วงภาวะเศรษฐกิจฟองสบู่ในช่วงปลายคริสต์ทศวรรษ 1980
เมื่อถึงเวลาเปิดให้บริการ ถนนสายนี้มีค่าธรรมเนียมผ่านทางสูงที่สุดในญี่ปุ่น โดยมีค่าผ่านทางเที่ยวเดียวอยู่ที่ 5,050 เยน หรือ 334 เยนต่อกิโลเมตร เนื่องด้วยค่าผ่านทางที่สูง จึงมีนักวิเคราะห์คาดว่าปริมาณการจราจรจะน้อยกว่าที่บริษัททางหลวงแห่งประเทศญี่ปุ่น (Japan Highway Public Corporation) ซึ่งเป็นผู้ให้บริการถนนสายนี้คาดการณ์ไว้ที่ 25,000 คัน

**ค่าผ่านทาง**
ค่าผ่านทางแบบเงินสดของการเดินทางเที่ยวเดียวบนอะควาไลน์ สำหรับรถยนต์ขนาดปกติจะอยู่ที่ 3,140 เยน (สำหรับเคคาร์อยู่ที่ 2,510 เยน) อย่างไรก็ตาม หากใช้ระบบ ETC (ระบบเก็บค่าผ่านทางอิเล็กทรอนิกส์) ค่าผ่านทางสำหรับรถยนต์ขนาดปกติจะอยู่ที่ 2,320 เยน (สำหรับเคคาร์อยู่ที่ 1,860 เยน) ค่าผ่านทางระบบ ETC จะลดลงเหลือ 1,000 เยนในวันเสาร์-อาทิตย์ และวันหยุดนักขัตฤกษ์ โดยทั่วไป ค่าผ่านทางของทั้งสองทิศทางจะถูกเก็บที่ด่านเก็บเงินค่าผ่านทางที่ตั้งขวางทางด่วนบริเวณใกล้กับปลายทางด้านคิซาราซุ

**ภาพ**
ไฟล์:Tokyo_Wan_Aqua-Line.jpg|เกาะเทียมอูมิโฮตารุ
ไฟล์:Tokyo_Aqua_line_bridge.jpg|สะพานอะควาไลน์อ่าวโตเกียว
ไฟล์:Tokyo_Bay_Aqua-Line_Highway_(30700131481).jpg|อะควาไลน์อ่าวโตเกียวยามค่ำคืน
ไฟล์:Tokyobay-aqualine-jan7-2015.ogv|มุมมองทางอากาศของอะควาไลน์ ค.ศ. 2015

**ดูเพิ่ม**
 สะพาน–อุโมงค์อ่าวเชซาพีก- สะพานปูซาน–คอเจ- สะพานฮ่องกง–จูไห่–มาเก๊า

**อ้างอิง**

**แหล่งข้อมูลอื่น**
 Tokyo Wan Aqua-Line-  Japan Highways site (in Japanese)- ja  East Nippon Expressway Company-  NEXCO East's info regarding U-turns at Umi-hotaru (in Japanese) date=2014-07-10 - accessdate=6 March 2015 - nolink=yes- nolink=yes- nolink=yes- url-status=dead - url-status=dead - date=8–12 August 1993 - url-status=dead - archive-date=2 April 2015 
หมวดหมู่:สิ่งก่อสร้างในจังหวัดชิบะ
หมวดหมู่:สิ่งก่อสร้างในจังหวัดคานางาวะ
หมวดหมู่:ถนนในจังหวัดชิบะ
หมวดหมู่:ถนนในจังหวัดคานางาวะ
หมวดหมู่:สะพานในประเทศญี่ปุ่น
หมวดหมู่:อุโมงค์ในประเทศญี่ปุ่น
หมวดหมู่:สะพานข้ามทะเล
หมวดหมู่:อุโมงค์ใต้ทะเล
หมวดหมู่:สะพาน–อุโมงค์
หมวดหมู่:สะพานที่สร้างเสร็จในปี พ.ศ. 2540
หมวดหมู่:อุโมงค์ที่สร้างเสร็จในปี พ.ศ. 2540
หมวดหมู่:อ่าวโตเกียว
หมวดหมู่:ทางด่วนในประเทศญี่ปุ่น